CELEX: 32011D0820(03)
Language: fi
Date: 2011-08-19 00:00:00
Title: Komission päätös, annettu 19 päivänä elokuuta 2011 , eurooppalaisen tutkimus- ja innovointialueen komitean perustamisesta

|



32011D0820(03)

Komission päätös, annettu 19 päivänä elokuuta 2011 , eurooppalaisen tutkimus- ja innovointialueen komitean perustamisesta  

Virallinen lehti nro C 243 , 20/08/2011 s. 0012 - 0015



		Komission päätös,annettu 19 päivänä elokuuta 2011,eurooppalaisen tutkimus- ja innovointialueen komitean perustamisesta(2011/0000/)EUROOPAN KOMISSIO, jokaottaa huomioon Euroopan unionin toiminnasta tehdyn sopimuksen,ottaa huomioon Euroopan atomienergiayhteisön perustamissopimuksen,sekä katsoo seuraavaa:(1) Komission päätöksellä 2008/111/EY, Euratom [1] perustettiin eurooppalaisen tutkimusalueen komitea (European Research Area Board, ERAB), jonka tehtävänä on neuvoa komissiota eurooppalaisen tutkimusalueen toteuttamisessa ottaen huomioon komission vihreässä kirjassa Eurooppalainen tutkimusalue: uudet näköalat [2] esitetyt tavoitteet.(2) Päätöksen 2008/111/EY, Euratom voimassaolo päättyy 29 päivänä helmikuuta 2012.(3) Neuvosto antoi komission tiedonannon Eurooppa 2020: älykkään, kestävän ja osallistavan kasvun strategia [3] pohjalta poliittisen tukensa uudelle strategialle 17 päivänä kesäkuuta 2010.(4) Euroopan komission 6 päivänä lokakuuta 2010 Euroopan parlamentille, neuvostolle, Euroopan talous- ja sosiaalikomitealle ja alueiden komitealle antamassa tiedonannossa Eurooppa 2020 -strategian lippulaivahanke"Innovaatiounioni" [4] tutkimus- ja innovaatiopolitiikat yhdistetään samoihin puitteisiin. Tiedonanto on olennainen osa yleistä Eurooppa 2020 -strategiaa ja tukee sen kaikkia kolmea pilaria eli kasvua, joka on älykästä, kestävää ja osallistavaa.(5) "Innovaatiounioni"-lippulaivahanketta koskevassa tiedonannossa komissio ilmoitti, että se laajentaa päätöksessä 2008/111/EY, Euratom vahvistettua ERAB:n toimeksiantoa sekä arvioi innovaatiounionia jatkuvalta pohjalta, tarkastelee uusia suuntauksia ja antaa suosituksia painopisteistä ja toimista.(6) Euroopan tutkimus- ja innovointialueen komitean, jäljempänä "komitea", olisi tuettava komissiota sen pyrkiessä saavuttamaan tavoitteet, jotka määritellään Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18 päivänä joulukuuta 2006 tehdyssä Euroopan parlamentin ja neuvoston päätöksessä N:o 1982/2006/EY [5] ja Euroopan atomienergiayhteisön (Euratom) seitsemännestä ydinalan tutkimuksen ja koulutuksen puiteohjelmasta (2007–2011) 18 päivänä joulukuuta 2006 tehdyssä neuvoston päätöksessä 2006/970/Euratom [6] sekä niitä seuraavissa Euroopan unionin ja Euratomin puiteohjelmissa.(7) Komitean puheenjohtajaa ja jäseniä ehdottaa komissiolle riippumaton korkean tason valintalautakunta, joka koostuu teollisuuden ja korkeakoulujen edustajista.(8) Komitean toimintavalmiuksien vahvistamiseksi ja sen toiminnan jatkuvuuden varmistamiseksi komission yksiköt voivat nimittää komitean kunniajäseniksi toimikautensa päättäneitä henkilöitä heidän ansioidensa ja suorittamiensa palvelujen perusteella.(9) Olisi vahvistettava komitean jäseniin sovellettavat tietojen julkistamista koskevat säännöt rajoittamatta kuitenkaan komission menettelysäännöistä tehdyn päätöksen 2001/844/EY, EHTY, Euratom [7] liitteessä vahvistettujen turvallisuussääntöjen soveltamista.(10) Komitean jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 [8] säännöksiä.(11) On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,ON HYVÄKSYNYT TÄMÄN PÄÄTÖKSEN:1 artiklaEurooppalaisen tutkimus- ja innovointialueen komiteaPerustetaan 1 päivästä maaliskuuta 2012 lähtien eurooppalaisen tutkimus- ja innovointialueen komitea, jäljempänä "komitea".2 artiklaTehtävät1. Komitean tehtävänä ona) neuvoa Euroopan komissiota eurooppalaiseen tutkimusalueeseen liittyvissä kysymyksissä, antaa suosituksia painopisteistä ja toimista ja erityisesti siitä, kuinka innovoinnin vaikutusta voitaisiin kasvattaa, sekä arvioida jatkuvalta pohjalta "Innovaatiounioni"-lippulaivahankkeen asiaa koskevaa osaa;b) antaa komission pyynnöstä tai omasta aloitteestaan lausuntoja eurooppalaisen tutkimusalueen ja innovaatiounionin kehittämisestä ja toteuttamisesta;c) antaa komissiolle vuosikertomus eurooppalaisen tutkimusalueen ja innovaatiounionin kehityksestä;d) tarkastella eurooppalaisen tutkimusalueen ja innovaatiounionin uusia suuntauksia.2. Komitealle tiedotetaan säännöllisesti asiaan liittyvästä kehityksestä ja toimista.3. Komitea antaa lausuntonsa komission asettamassa määräajassa.3 artiklaKuuleminen1. Komissio voi kuulla komiteaa missä tahansa eurooppalaisen tutkimusalueen ja innovaatiounionin toteuttamiseen liittyvissä kysymyksissä.2. Komitean puheenjohtaja voi kehottaa komissiota kuulemaan komiteaa jostakin tietystä kysymyksestä.4 artiklaKokoonpano – Jäsenten nimittäminen1. Komitea koostuu 11 jäsenestä.2. Komissio nimittää komitean puheenjohtajan ja jäsenet. Komitean jäsenten valinta- ja nimitysmenettelyssä sovelletaan seuraavia perusteita:- näkyvä tutkimus- ja/tai innovaatioprofiili, mukaan lukien kokemus muusta kuin teknologiaan liittyvästä innovoinnista;- kokemus tutkimus- ja/tai innovaatiopolitiikan suunnittelusta, hallinnoinnista ja täytäntöönpanosta;- kokemus neuvonantotehtävistä eurooppalaiselta tai kansainväliseltä tasolta;- tieteen ja teknologian eri alojen tasapaino, mukaan lukien henkilöt, joilla on erityiskokemusta sekä korkeakouluista että yritysmaailmasta;- maantieteellinen tasapaino, ottaen huomioon puiteohjelmiin assosioituneet maat;- asianmukainen sukupuolten välinen tasapaino.3. Sopivina pidetyt hakijat, joita ei ole nimitetty, voidaan lisätä varallaololuetteloon, jota komissio voi käyttää nimittäessään uusia jäseniä.4. Komissio nimittää jäsenet yksityishenkilöinä, ja heidän on komissiolle neuvoja antaessaan oltava ulkopuolisesta vaikutuksesta riippumattomia.5. Jäsenten on ilmoitettava komissiolle hyvissä ajoin mahdollisista eturistiriidoista, jotka voivat vaarantaa heidän puolueettomuutensa.6. Jäsenet nimitetään nelivuotiskaudeksi, ja he jatkavat tehtävässään kunnes heidän toimikautensa päättyy tai heidän tilalleen valitaan uusi jäsen 7 kohdan mukaisesti.7. Jäsenten tilalle voidaan nimittää uusi jäsen toimikauden loppuajaksi seuraavissa tapauksissa:a) jäsen eroaa;b) jäsen ei enää pysty osallistumaan tehokkaasti komitean työhön;c) jäsen ei noudata Euroopan unionin toiminnasta tehdyn sopimuksen 339 artiklassa määrättyjä tietojen julkistamista koskevia vaatimuksia;d) edellä olevan 4 kohdan vastaisesti jäsen ei ole riippumaton ulkopuolisista vaikutuksista;e) edellä olevan 5 kohdan vastaisesti jäsen ei ole ilmoittanut komissiolle hyvissä ajoin eturistiriidasta.8. Komitean jäsenten nimet julkaistaan komission asiantuntijaryhmiä ja muita vastaavia elimiä koskevassa rekisterissä, jäljempänä "rekisteri", ja tutkimuksen ja innovoinnin pääosaston verkkosivuilla. Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti.5 artiklaKunniajäsenetKomission yksiköt voivat nimittää komiteassa toimikautensa päättäneitä jäseniä komitean kunniajäseniksi, joilla ei ole äänioikeutta. Kunniajäsenen asema vastaa tarkkailijan asemaa. Tällaiset nimitykset tehdään ansioiden ja suoritettujen palvelujen perusteella. Kunniajäsenet nimitetään enintään nelivuotiskaudeksi.6 artiklaToiminta1. Komitea valitsee jäsentensä joukosta yksinkertaisella enemmistöllä kaksi varapuheenjohtajaa, jotka yhdessä nimitetyn puheenjohtajan kanssa muodostavat komitean työvaliokunnan.2. Työvaliokunta vastaa komitean työn organisoinnista yhteistyössä komission kanssa.3. Komitea voi komission suostumuksella perustaa alaryhmiä tutkimaan erityiskysymyksiä komitean vahvistaman tehtävänmäärityksen mukaisesti. Alaryhmät lakkautetaan heti, kun ne ovat täyttäneet toimeksiantonsa.4. Komissio voi pyytää käsiteltävän asian erityisasiantuntijoita tai asiaa hyvin tuntevia tarkkailijoita osallistumaan komitean tai jonkin alaryhmän työhön, jos se on komission mielestä tarpeellista tai hyödyllistä.5. Komitean jäsenten sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom [9] liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.6. Komitea ja sen alaryhmät kokoontuvat yleensä komission tiloissa komitean vahvistamia menettelyjä ja aikataulua noudattaen. Komissio huolehtii sihteeristötehtävistä.7. Komissio voi antaa komitean työn edellyttämää tietoa ja asiantuntijatukea, jotta se voi työskennellä itsenäisesti ja riippumattomasti. Asiantuntijatuki annetaan asiaa koskevaan työohjelmaan sisältyvien avustusten tai julkisten hankintojen kautta.8. Komission edustajat ovat läsnä komitean ja sen alaryhmien kokouksissa.9. Komitea vahvistaa työjärjestyksensä komission esittämän luonnoksen pohjalta.10. Komissio julkaisee olennaisia tietoja komitean toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.7 artiklaPalkkiot ja kokouskustannukset1. Komitean jäsenille maksetaan korvaus heidän hoitamistaan tehtävistä maksamalla heille komitean täysistuntoihin osallistumisesta palkkio, joka vastaa heidän vastuitaan ja on vertailukelpoinen muiden vastaavien elinten ja jäsenvaltioiden maksamien palkkioiden kanssa. Maksettavat palkkiot ja niitä koskevat täytäntöönpanosäännöt vahvistetaan tämän päätöksen liitteessä.2. Tarkkailijat ja kunniajäsenet eivät saa palkkiota tehtäviensä hoidosta.3. Muiden komitean työn kannalta välttämättömien kokousten kuin täysistuntojen, mukaan lukien 6 artiklassa tarkoitetut kokoukset, osalta komissio korvaa komitean jäsenille ja kutsutuille asiantuntijoille komitean toimintaan liittyvät matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti edellyttäen, että se on hyväksynyt nämä kulut ennakolta.8 artiklaVoimassaolon päättyminenTämän päätöksen voimassaolo päättyy 29 päivänä helmikuuta 2016.Tehty Brysselissä 19 päivänä elokuuta 2011.Komission puolestaMáire Geoghegan-QuinnKomission jäsen[1] EUVL L 40, 14.2.2008, s. 7.[2] KOM(2007) 161 lopullinen, 4.4.2007.[3] KOM(2010) 2020 lopullinen, 3.3.2010.[4] KOM(2010) 546 lopullinen, 6.10.2010.[5] EUVL L 412, 30.12.2006, s. 1.[6] EUVL L 400, 30.12.2006, s. 60, oikaisu EUVL L 54, 22.2.2007, s. 21.[7] EYVL L 317, 3.12.2001, s. 1.[8] EYVL L 8, 12.1.2001, s. 1.[9] Komission päätös, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).--------------------------------------------------